2002/244/: EFTAn valvontaviranomaisen päätös N:o 244/02/KOL, tehty 11 päivänä joulukuuta 2002, jolla muutetaan Norjan asemasta IHN-taudin (tarttuva kalojen verta muodostavan kudoksen kuolio) ja VHS-taudin (kirjolohen verenvuotoseptikemia) osalta 27 päivänä kesäkuuta 1994 annettua EFTAn valvontaviranomaisen päätöstä N:o 71/94/KOL ja kumotaan 25 päivänä kesäkuuta 1998 annettu EFTAn valvontaviranomaisen päätös N:o 159/98/KOL



Virallinen lehti nro L 080 , 27/03/2003 s. 0032 - 0033



EFTAn valvontaviranomaisen päätös N:o 244/02/KOL, tehty 11 päivänä joulukuuta 2002, jolla muutetaan Norjan asemasta IHN-taudin (tarttuva kalojen verta muodostavan kudoksen kuolio) ja VHS-taudin (kirjolohen verenvuotoseptikemia) osalta 27 päivänä kesäkuuta 1994 annettua EFTAn valvontaviranomaisen päätöstä N:o 71/94/KOL ja kumotaan 25 päivänä kesäkuuta 1998 annettu EFTAn valvontaviranomaisen päätös N:o 159/98/KOL EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen (jäljempänä "ETA-sopimus") ja erityisesti sen 109 artiklan ja pöytäkirjan 1, ottaa huomioon EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen ja erityisesti sen 5 artiklan 2 kohdan d alakohdan ja pöytäkirjan 1, ottaa huomioon ETA-sopimuksen liitteessä I olevan I luvun 4.1.5 kohdassa tarkoitetun asiakirjan "Neuvoston direktiivi 91/67/ETY eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille," sellaisena kuin se on mukautettuna ETA-sopimuksen pöytäkirjassa 1, ja erityisesti kyseisen asiakirjan 5 artiklan, sekä katsoo seuraavaa: EFTAn valvontaviranomainen hyväksyi 27 päivänä kesäkuuta 1994 antamallaan päätöksellä N:o 71/94/KOL(1) Norjan kalojen osalta hyväksytyksi mannervyöhykkeeksi ja hyväksytyksi rannikkovyöhykkeeksi IHN- ja VHS-taudin osalta, EFTAn valvontaviranomainen perusti 4 päivänä joulukuuta 1996 antamallaan päätöksellä N:o 220/96/KOL(2), jolla muutetaan 27 päivänä kesäkuuta 1994 annettua päätöstä N:o 71/94/KOL, Venäjään päin ei-hyväksytyn puskurivyöhykkeen, johon kuuluvat Grense Jakobselvin ja Paatsjoen norjalaiset pyyntialueet sekä välissä olevat joet ja niiden rannikkoalueet, EFTAn valvontaviranomainen sulki 25 päivänä kesäkuuta 1998 antamallaan päätöksellä N:o 159/98/KOL(3) Norjan Sognen ja Fjordanen läänissä vahvistetun VHS-tapauksen johdosta Rødeggevannetin pyyntialueen ja Rødeggevassdragetin aina suistoalueelle ulottuvan alueen taudin osalta hyväksytyn alueen ulkopuolelle, Norjan hallitus ilmoitti 19 päivänä maaliskuuta 2002 päivätyllä kirjeellä EFTAn valvontaviranomaiselle, että päätöksessä N:o 159/98/KOL tarkoitettu vahvistettu VHS-tapaus johtui todennäköisimmin näytteen saastumisesta tutkimuksen suorittaneessa laboratoriossa, Norjan hallitus pyysi EFTAn valvontaviranomaista tämän johdosta kumoamaan päätöksen N:o 159/98/KOL, Norjan hallitus on toimittanut valvontaviranomaisen pyytämät lisätiedot, EFTAn valvontaviranomainen on arvioinut Norjan hallituksen sille toimittamat asian kannalta merkitykselliset tiedot, vaikuttaa siltä, että Rødeggevannetin pyyntialue ja Rødeggevassdragetin aina suistoalueelle ulottuva alue voidaan tunnustaa uudelleen kalastukselle hyväksytyksi manner- ja rannikkoalueeksi, EFTAn valvontaviranomainen katsoo tämän vuoksi tarkoituksenmukaiseksi kumota valvontaviranomaisen päätöksen N:o 159/98/KOL, EFTAn valvontaviranomainen antoi päätöksellään N:o 201/02/KOL asian valvontaviranomaista avustavan EFTAn eläinlääkintäkomitean käsiteltäväksi, tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1. Norjan asemasta IHN-taudin (tarttuva kalojen verta muodostavan kudoksen kuolio) ja VHS-taudin (kirjolohen verenvuotoseptikemia) osalta 27 päivänä kesäkuuta 1994 annettua EFTAn valvontaviranomaisen päätöstä N:o 71/94/KOL, sellaisena kuin se on muutettuna päätöksellä N:o 220/96/KOL ja päätöksellä N:o 159/98/KOL, muutetaan seuraavasti: 1. 1 kohta korvataan seuraavasti: "1. Norjan alueet, jotka on mainittu liitteessä, on tunnustettu tarttuvan verta muodostavan kudoksen kuolion ja virusperäisen verenvuotoseptikemian osalta hyväksytyksi manner- ja rannikkoalueeksi kalastukselle." 2. Liite korvataan seuraavasti: "LIITE IHN Norja lukuun ottamatta Grense Jakobselvin ja Paatsjoen norjalaisia pyyntialueita sekä välissä olevia jokia ja niiden rannikkoalueita. VHS Norja lukuun ottamatta Grense Jakobselvin ja Paatsjoen norjalaisia pyyntialueita sekä välissä olevia jokia ja niiden rannikkoalueita.". 2. Kumotaan EFTAn valvontaviranomaisen päätös N:o 159/98/KOL. 3. Tämä päätös tulee voimaan 20 päivänä joulukuuta 2002. 4. Tämä päätös on osoitettu Norjalle. 5. Tämä päätös on todistusvoimainen englannin kielellä. Tehty Brysselissä 11 päivänä joulukuuta 2002. EFTAn valvontaviranomaisen puolesta Einar M. Bull Puheenjohtaja (1) EYVL L 247, 22.9.1994, s. 45. (2) EYVL L 78, 20.3.1997, s. 32. (3) EYVL L 244, 3.9.1998, s. 18.